ZAPISNIK
15. sjednice Vijeća Mjesnog odbora „Hrvatski narodni vladari”
održane u utorak 13. rujna 2022. u 18 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Zubović, Anja Pletikosa, Jadranka Čučković i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik s 14. sjednice održane 14. srpnja 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 15. sjednice.

Prijedlog dnevnog reda:
[bookmark: _Hlk114559662]DNEVNI RED:

1. Izvještaj o radu u ljetnim mjesecima 
2. Obveze vijećnica 
3. Suradnja s OŠ Ivan Merz i pismo potpore ŠO Ivan Merz 
4. Revizija PMKA za 2022. 
5. PMKA za 2023. godine  
6. Uspornici na križanje Račkoga-Smičiklasova
7. Uspornici na Ulicu popa Dukljanina
8. Razno 


Prisutne članice Vijeća Mjesnog odbora „Hrvatski narodni vladari” nakon rasprave jednoglasno usvajaju predloženi dnevni red.


1. Izvještaj o radu u ljetnim mjesecima 
Predsjednica Anja Pletikosa izvjestila je vijećnice o svemu što je učinjeno. Podsjetila je da je prijedlog PMKA za 2023. godinu predan u kolovozu.   
Navela je da je osnovna škola Ivan Merz otvorena nakon renovacije te da u predstavnici MO-a i ŠO-a bili na otvorenju. Predsjednica je predložila ravnatelju da bi poklonila jednu predstavu školi pa bi eventualno u to vrijeme organizirali otvorena vrata MO-a u isto vrijeme. 
Predsjednica je izvijestila da je tisak letaka koji poziva građane da se jave na mailing listu MO-a u proceduri te da je poslan prijedlog lokacija za podzemne spremnike na području MO-a. Vijećnica su dobile informaciju o novom sustavu prikupljanja otpada te je najavljena tribina za 29.09., na lokaciji koja će se kasnije definirati. 
Na zahtjev za prenamjenu parkirnih mjesta koje je tražena još uvijek nije odgovoreno. A na zahtjev za usporavanje prometa na uglu Račkoga Smičiklasova stavljeno je ograničenje 40 na Račkoga, ali su se vijećnice dogovorile da to nije dovoljno.

2. Obveze vijećnica 
Vijećnice su dogovorile da će dva puta mjesečno organizirati obilazak kvarta od kraja rujna s definiranom checklist-om koja će pomoći identificirati i voditi evidenciju o mogućim problemima.
3. Suradnja s OŠ Ivan Mertz 

Vijećnice su razgovarale o boljem i sustavnijem povezivanju s osnovnom školom i u suradnji s ravnateljem i učiteljima vidi što bi mogli zajednički napraviti. 

Članovi Školskog odbora napisali su pismo potpore nastavnicima OŠ Ivan Merz kako bi ostvarili pravo na obroke u školi. Vijećnice su odlučile podržati pismom podrške tu inicijativu Školskog odbora. 

4. Revizija PMKA za 2022. godinu
Od tri tražene intervencije u planu za 2022. godinu napravljene su dvije. U parkić iza Doma umirovljenika na Iblerovom trgu postavljene su klupe i uređen je travnjak ispred PBZ-a (izvještaj o izvršenju od 18.05.). Travnjak međutim nije izrastao i na upit upućen Zrinjevcu odgovoreno je da to nije u njihovoj ingerenciji, ali će se ipak intervenirati da se to riješi. Prometno ogledalo u Mutimirovoj nije postavljeno pa je to prebačeno u plan za 2023. godinu.

5. PMKA za 2023. godinu 

U asfalterski plan za 2023. godinu predložena su sljedeća područja MO-a: 
· oko tramvajske stanice ispred zgrade HAZU 
· dio Vlaške ispred Hotela Jadran (kućni brojevi 50-58) 
· ugao Mutimirove i Đorđićeve 
U plan ozelenjavanja uključeni su sljedeći djelovi MO-a:
· zapadna strana Draškovićeve između Vlaške i Jurišićeve 
· sađenje dodatnih stabala na Trga hrvatskih velikana 
· osvježavanje zelenila oko Traumatološke bolnice 
Što se prometa tiče planirano je sljedeće: 
· bolje označavanje pješačke zone u Draškovićevoj 
· uspornici na Dukljaninovoj i Smičikalsovoj 
Od dodatnih aktivnosti predloženo je :
· plan ozelenjavanja Trga žrtava fašizma 
· bolja rasvjeta na pješačkim prijelazima 
· popravak kazete oko drveća 
· postavljanje neke vrste prepreke koje bi spriječile neovlašteno parkiranje oko paviljona
Razgovaralo se i o obilježavanju dana MO-a u suradnji s OŠ Ivan Merz te o akciji čišćenja tramvajskih stanica.
6. Uspornici na križanje Đorđićeva-Račkoga-Smičiklasova
Na 11. sjednici održanoj 25.4.2022. vijećnice su od Vijeća Gradske četvrti i Ureda za obnovu, izgradnju, prostorno uređenje graditeljstvo, komunalne poslove i promet tražile izradu studije o usporavanju prometa na spomenutom križanju. Usporavanje je potrebno jer se tamo nalazi OŠ Dr. Ivan Merz  te dom za starije i nemoćne, a s obzirom na to da je križanje nepregledno, zeleno svjetlo za pješake kratko traje te su pješaci (djeca, ljudi starije dobi) u stalnoj opasnosti zbog prebrze vožnje. Rješenje koje su nadležne instance jest da se brzina vožnje na Račkoga ulici od Smičiklasove do Trga hrvatskih velikana ograniči na 40. Vijećnice su ocijenile rješenje neprimjerenim jer ono obuhvaća tek jedan maleni dio tog križanja, a onaj glavni u koji automobili ulaze i 3 smjera/2 smjera kada je pješacima zeleno (ulaz iz Đorđićeve u Smičiklasovu) ne zahvaća. Stoga su vijećnice jednoglasno donijele 

ZAKLJUČAK
1. Da se na Smičiklasovu ulicu nakon pješačkog prijelaza stavi uspornik kako bi automobili koji ulaze iz Đorđićeve u Smičiklasovu morali usporiti vožnju.
2. Zaključak će biti dostavljen Vijeću Gradske četvrti Donji grad te Uredu za obnovu, izgradnju, prostorno uređenje graditeljstvo, komunalne poslove i promet na daljnje postupanje.










     ZAKLJUČAK

o potrebi uspornika  na križanju Đorđićeva-Račkoga -Smičiklasova 

1. Vijeće Mjesnog odbora „Hrvatski narodni vladari“  ponovo traži od Vijeća Gradske četvrti i Gradskog ureda za obnovu, izgradnju, prostorno uređenje, graditeljstvo, komunalne poslove i promet izradu studije  o usporavanju prometa na spomenutom križanju. 
2. Ovaj će zaključak biti dostavljen Vijeću Gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet.  



7. Uspornici na Dukljaninovu ulicu
Zbog nepreglednosti i opasne vožnje, Vijeće MO-a ponavlja svoj zahtjev s 10. sjednice održane 21. ožujka 2022. Vijeće je jednoglasno donijelo 
ZAKLJUČAK
1. Vijeće Mjesnog odbora „Hrvatski narodni vladari“ predlaže da se na Dukljaninovu ulicu stavi uspornik.
2. Zaključak će biti dostavljen Vijeću Gradske četvrti Donji grad 

[bookmark: _GoBack]


Z A K L J U Č A K

o Postavljanju uspornika  u Ulici popa Dukljanina

1. Vijeće Mjesnog odbora „Hrvatski narodni vladari“  ponovo traži da se postave uspornici u Ulici popa Dukljanina.
2. Ovaj zaključak će biti dostavljen Vijeću Gradske četvrti Donji grad na daljnje postupanje.





8. Razno 
[bookmark: _heading=h.gjdgxs]Vijećnice su podržale prijedlog da se uputi pismo HAZU kojim se traži da se riješi status te zgrade odnosno da se sanira i osigura zgrada da ne bude opasnost za građane. Kopija pisma će se uputiti Vijeće gradske četvrti s molbom da podrži inicijativu.

Sjednica je završila u 19:30
Zapisnik vodila Vanja Mladineo 



KLASA:  024-08/22-003/1801
URBROJ: 251-13-11-1-22-2
Zagreb,  13.rujna 2022.




Predsjednica Vijeća 
Mjesnog odbora „ Hrvatski narodni vladari“

							                  Anja Pletikosa, v.r.


